**รายงาน**

**ผลการดำเนินงานตามแผนพัฒนาประสิทธิภาพในการปฏิบัติราชการ (มาตรา 44)**

**ประจำปีงบประมาณ พ.ศ. 2561**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**เรื่อง** เสริมสร้างความเข้มแข็งด้านคุณธรรมจริยธรรมภายในองค์กร

**รายงานความก้าวหน้าประจำเดือน** **พฤศจิกายน พ.ศ. 2560**

**ความก้าวหน้าผลการดำเนินงาน**

**ผลผลิตที่ 1 บุคลากรทุกระดับผู้ปฏิบัติกลุ่มเป้าหมายมีความตระหนักในการทำงานด้วยความซื่อสัตย์สุจริตไม่น้อยกว่าร้อยละ 80**

กรมสนับสนุนบริการสุขภาพ โดย กลุ่มงานคุ้มครองจริยธรรม ได้ดำเนินการเพื่อให้ผลผลิตบรรลุ ดังนี้

1. ทบทวนและแต่งตั้งคณะทำงานจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพ จำนวน 23 คน ประกอบด้วย อธิบดี/รองอธิบดีกรมสนับสนุนบริการสุขภาพเป็นที่ปรึกษา รองอธิบดีกรมสนับสนุนบริการสุขภาพที่กำกับดูแลกลุ่มงานคุ้มครองจริยธรรม (นายประภาส จิตตาศิรินุวัตร) เป็นประธานคณะทำงาน และผู้แทนของหน่วยงานในสังกัดส่วนกลางและส่วนผู้มีภาค โดยมีอำนาจหน้าที่ศึกษา วิเคราะห์รูปแบบการส่งเสริมคุณธรรมภายในองค์กร จัดทำแผนและรายงานผลการดำเนินงานตามแผนปฏิบัติการส่งเสริมคุณธรรมกรมสนับสนุนบริการสุขภาพ
2. รายงานค่าคะแนนการประเมิน ITA ปีงบประมาณ พ.ศ. 2560 นำเสนอผู้บริหารในการประชุมกรมสนับสนุนบริการสุขภาพเมื่อวันที่ 10 ตุลาคม 2560 และสื่อสารไปทั้งองค์กรจำนวน 2 ช่องทาง ได้แก่ เวปไซต์กลุ่มงานคุ้มครองจริยธรรม และที่ประชุมการจัดทำตัวชี้วัดของกรมสนับสนุนบริการสุขภาพ
3. วิเคราะห์และจัดทำตัวชี้วัดและค่าเป้าหมาย ตามกรอบการประเมิน ITA ปีงบประมาณ พ.ศ. 2561 เพื่อนำสู่การเจรจาต่อรองตัวชี้วัดกับผู้บริหารของกรมสนับสนุนบริการสุขภาพ ที่คาดว่าจะสนองตอบตัวชี้วัดในยุทธศาสตร์กรมสนับสนุนบริการสุขภาพ ยุทธศาสตร์ที่ 4 พัฒนาระบบบริหารจัดการองค์กรอย่างมีประสิทธิภาพ กลยุทธ์ที่ 5 ส่งเสริมคุณธรรม จริยธรรมและป้องกันการทุจริต และเอกสารงบประมาณ พ.ศ. 2561 ของสำนักงบประมาณ
4. ประชุมเพื่อพิจารณากรอบการปรับปรุงการประเมินคุณธรรมและความโปร่งใสการดำเนินงาน (ITA) ประจำปีงบประมาณ พ.ศ. 2561 เมื่อวันที่ 31 ตุลาคม 2560 ณ ห้องประชุม 2 ชั้น 9 ตึกกรมสนับสนุนบริการสุขภาพ เพื่อวิเคราะห์จุดบกพร่อง และแนวทางการดำเนินการในดัชนีการประเมินผล ITA ปี พ.ศ. 2561 โดยมีรองอธิบดีกรมสนับสนุนบริการสุขภาพ (นายประภาส จิตตาศิรินุวัตร) เป็นประธานการประชุม
5. ทบทวนและจัดทำประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารงาน ให้สอดคล้องกับเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ   
   (ITA) ประจำปีงบประมาณ พ.ศ. 2561 ประกอบด้วย 6 ด้าน ดังนี้ (1) ด้านความโปร่งใส (2) ด้านความพร้อมรับผิด (3) ด้านความปลอดจากการทุจริต (4) ด้านวัฒนธรรมในองค์กร (5) ด้านคุณธรรมการทำงานในหน่วยงาน และ (6) ด้านการสื่อสารภายในหน่วยงาน (ลงวันที่ 15 พฤศจิกายน พ.ศ. 2560) และสื่อสารทั่วองค์กร จำนวน 2 ช่องทาง ได้แก่ หนังสือแจ้งเวียน และเวปไซต์กลุ่มงานคุ้มครองจริยธรรม
6. จัดทำรายละเอียดโครงการด้านการส่งเสริมคุณธรรม จริยธรรม และการป้องกันการทุจริต ให้เชื่อมโยงและสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ของสำนักงาน ป.ป.ช. การดำเนินการตามประมวลจริยธรรมข้าราชการพลเรือน ของสำนักงาน ก.พ. แผนแม่บทส่งเสริมคุณธรรมกระทรวงสาธารณสุข ปีงบประมาณ พ.ศ.2561
7. อบรมให้ความรู้ด้านการส่งเสริมคุณธรรม จริยธรรม และการป้องกันการทุจริต ตามโครงการยกระดับพัฒนาการประเมินคุณธรรมจริยธรรมและความโปร่งใสในการดำเนินงานของหน่วยงานภาครัฐ กรมสนับสนุนบริการสุขภาพ และโครงการเสริมสร้างความเข้มแข็งด้านคุณธรรมจริยธรรมภายในองค์กร วันที่ 22-24 เดือนพฤศจิกายน พ.ศ. 2560 ณ วู้ดแลนด์เมืองไม้ อ.นครชัยศรี จ.นครปฐม
8. กลุ่มพัฒนาระบบบริหาร และกลุ่มงานคุ้มครองจริยธรรม ดำเนินการวิเคราะห์และจัดทำตัวชี้วัดตามมาตรการปรับปรุงประสิทธิภาพในการปฏิบัติราชการ กรมสนับสนุนบริการสุขภาพ ประจำปีงบประมาณ พ.ศ. 2561 องค์ประกอบที่ 4 ประสิทธิภาพในการบริหารจัดการและพัฒนานวัตกรรมในการบริหารจัดการระบบงาน งบประมาณ ทรัพยากรบุคคล และการให้บริการประชาชนหรือหน่วยงานภาครัฐ เพื่อไปสู่ระบบราชการ 4.0 (Innovation Base) ตัวชี้วัดที่ 4.2 การพัฒนาประสิทธิภาพในการปฏิบัติงาน (4) ป้องกันและปราบปรามการทุจริต มีเป้าหมายผลผลิตในรอบ 12 เดือน มี 2 ผลผลิต ดังนี้

* ผลผลิตที่ 1 บุคลากรทุกระดับผู้ปฏิบัติกลุ่มเป้าหมายมีความตระหนักในการทำงานด้วยความซื่อสัตย์สุจริตไม่น้อยกว่าร้อยละ 80
* ผลผลิตที่ 2 ผู้บริหารมีความรู้ความเข้าใจเกี่ยวกับบทบาทหน้าที่การเป็นนักบริหารที่ดีไม่น้อยกว่าร้อยละ 80

**ผลผลิตที่ 2 ผู้บริหารมีความรู้ความเข้าใจเกี่ยวกับบทบาทหน้าที่การเป็นนักบริหารที่ดีไม่น้อยกว่าร้อยละ 80**

กลุ่มงานคุ้มครองจริยธรรม ประสานขอข้อมูลจัดอบรมโครงการฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 จากกลุ่มบริหารทรัพยากรบุคคล สำนักบริหาร

**ผลผลิต/ผลลัพธ์ในการดำเนินงาน**

1. แต่งตั้งคณะทำงานจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพ
2. จัดทำช่องทางสื่อสารผ่านเวปไซต์ของกลุ่มงานคุ้มครองจริยธรรม (จัดทำเป็นปีแรก)
3. กรมสนับสนุนบริการสุขภาพ มีตัวชี้วัดที่สะท้อนผลลัพธ์การดำเนินการเพื่อองค์กรโปร่งใส จำนวน 2 ตัวชี้วัด ได้แก่ (1) ค่าคะแนนเฉลี่ยการประเมินคุณธรรมและความโปร่งใสของหน่วยงานภาครัฐ (ITA ) ในปีงบประมาณ พ.ศ. 2561 ของกรมสนับสุนนบริการสุขภาพ (2) ระดับค่าคะแนนของกระบวนการที่มีการปรับปรุง พัฒนาตามเกณฑ์ระดับคุณธรรมและความโปร่งใส ในการดำเนินงานของหน่วยงานภาครัฐ เพิ่มขึ้นร้อยละ 2 เฉพาะหลักฐานเชิงประจักษ์ (Evidence Based)
4. ประชุมคณะทำงานจัดทำและขับเคลื่อนแผนปฏิบัติการส่งเสริมคุณธรรม กรมสนับสนุนบริการสุขภาพ เพื่อวิเคราะห์กระบวนการหรือดัชนีที่บกพร่อง มีค่าคะแนนการประเมินที่ต่ำ และกำหนดแนวทางดำเนินการปรับปรุง
5. มีการจัดทำประกาศเจตจำนงเจตสุจริต เสริมสร้างคุณธรรม และความโปร่งใสในการบริหารงาน และส่งให้บุคลากรในสังกัดกรมสนับสนุนบริการสุขภาพ 33 หน่วยงานรับรู้ และรับทราบ
6. กรมสนับสนุนบริการสุขภาพสนับสนุนงบประมาณดำเนินการส่งเสริมคุณธรรมและป้องกันการทุจริต 2 โครงการ รวมงบประมาณดำเนินการจำนวน 1,325,100.00 บาท (หนึ่งล้านสามแสนสองหมื่นห้าพันหนึ่งร้อยบาทถ้วน)
7. บุคลากรกลุ่มเป้าหมายได้รับการส่งเสริมส่งเสริมคุณธรรม จริยธรรม และการป้องกันการทุจริต จำนวน 64 คน จากเป้าหมาย จำนวน 80 คน คิดเป็นร้อยละผู้เข้าร่วมเท่ากับร้อยละ 80
8. ผู้บริหารเข้าร่วมอบรมโครงการฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 จำนวน 60 คน จากเป้าหมาย 66 คน คิดเป็นร้อยละ 90.10

**หลักฐานประกอบผลการดำเนินงาน**

1. คำสั่งกรมสนับสนุนบริการสุขภาพที่ 1553/2560 เรื่อง แต่งตั้งคณะจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพ ลงวันที่ 16 สิงหาคม พ.ศ.2560
2. URL: http://203.157.7.98/et/fileupload\_doc/2018-02-08-2-18-2686605.pdf
3. แจ้งเวียนประกาศกรมสนับสนุนบริการสุขภาพ เรื่อง การแสดงเจตจำนงสุจริต เสริมสร้างคุณธรรม และความโปร่งใสในการบริหารงาน ลงวันที่ 15 พฤศจิกายน พ.ศ. 2560 หนังสือที่ สธ 0714.2/969 ลงวันที่ 15 พฤศจิกายน 2560 และทุกหน่วยงานในสังกัดมีการเผยแพร่ประกาศแก่บุคลากร และ URL: http://203.157.7.98/et/fileupload\_doc/2018-02-01-1-18-2668589.pdf
4. เอกสารประกอบการประชุมเพื่อพิจารณากรอบการปรับปรุงการประเมินคุณธรรมและความโปร่งใสการดำเนินงาน (ITA) ประจำปีงบประมาณ พ.ศ. 2561 เมื่อวันที่ 31 ตุลาคม 2560
5. โครงการที่ได้รับการอนุมัติให้ดำเนินการส่งเสริมคุณธรรมจริยธรรมและการป้องกันการทุจริตจำนวน 2 โครงการ ได้แก่ โครงการยกระดับพัฒนาการประเมินคุณธรรมจริยธรรมและความโปร่งใสในการดำเนินงานของหน่วยงานภาครัฐ กรมสนับสนุนบริการสุขภาพ (814-112-P041-M5139-01) งบประมาณดำเนินการ 933,100 บาท (เก้าแสนสามหมื่นสามพันหนึ่งร้อยบาทถ้วน) และโครงการเสริมสร้างความเข้มแข็งด้านคุณธรรมจริยธรรมภายในองค์กร (814-112-P021-M5135-02) งบประมาณดำเนินการ 392,000 บาท (สามแสนเก้าหมื่นสองพันบาทถ้วน) หนังสือที่ สธ 0701.8.2/3157 ลงวันที่ 24 ตุลาคม 2560
6. เอกสารการอบรมโครงการ วันที่ 22-24 เดือนพฤศจิกายน พ.ศ. 2560 ณ วู้ดแลนด์เมืองไม้ อ.นครชัยศรี จ.นครปฐม
7. เอกสารการอบรมฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 วันที่ 8-10 เดือน พฤศจิกายน พ.ศ. 2560 โรงแรมกรีนเลค รีสอร์ท จังหวัดเชียงใหม่
8. หนังสือที่ สธ 0709.03/1285 ลงวันที่ 9 ตุลาคม 2560 เรื่องการอนุมัติกรอบการประเมินผลตัวชี้วัดตามมาตรการปรับปรุงประสิทธิภาพในการปฏิบัติราชการกรมสนับสนุนบริการสุขภาพ ประจำปีงบประมาณ พ.ศ. 2561

................................................................ ผู้รายงาน

...........................................วัน/เดือน/ปี ที่รายงาน